OpenLLM-France/wikimedia huggingface dataset:
# Helize Nebulosa

Helize Nebulosa, Helix Nebulosa edo NGC 7293 Aquarius konstelazioan dagoen nebulosa planetario bat da. 680 argi-urteko distantziara dago. Lurretik gertuen dagoen nebulosa planetarioetako bat da, eta Karl Ludwig Hardingek aurkitu zuen 1824 baino lehen. Bere itxura Eraztunaren nebulosaren oso antzekoa da (M57), eta bere ezaugarri fisikoak Dumbbell Nebulosaren (M27) antzekoak dira.
Nebulosa hau gure eguzkiaren antzeko izar batek bere bizitzaren azken faseetan sortutako nebulosa planetario baten adibidea da. Izarrak kanporatutako gasek, gure ikuspegitik, goitik ikusitako helize baten itxura dute, eta hortik datorkio bere izen arrunta. Hondarrezko izarra nano zuri bat da. Nebulosa honen adina, bere hedapenaren erritmoan oinarrituta, 10.600 urtekoa izango litzateke.
Astronomo talde batek nebulosa honen egitura hasiera baten uste zena baino konplexuagoa dela aurkitu du, eta deskribapen berriaren arabera nebulosa bata bestearekiko ia modu elkarzutean jarritako gasezko bi diskoz osatua dago. X izpiekin eginiko behaketek, lagun duen izar baten existentzia frogatzen dute. Hala, diskoetako bat, hil zorian dagoen izarraren errotazio ardatzarekiko elkarzuta izango litzateke, eta bestea bi izarren orbitaren planoan egongo litzateke. Uste da, baita ere, bi diskoak hil zorian dagoen izarrak masa galdu zuen bi garai ezberdinetan sortu zirela. Hala, barnealdeko diskoa duela 6.600 urte sortu zen bitartean, kanpoaldekoa duela 12.000 urte sortu zen. Gainera, barnealdeko diskoa kanpokoa baino azkarrago hedatzen ari da.
Bere itxurazko tamaina handia bada ere, bere lausotasunaren ondorioz ikusten zaila den objektu bat da, ikusi ahal izateko oso zeru ilunak eta ahalik eta tresnarik argitsuenak eskatzen dituena, prismatiko batzuk edo handipen txikietan funtzionatzen ari diren teleskopioak kasu. Teleskopioaren okularrean jarritako laino iragazki batek asko lagun dezake bere behaketan.

## Kanpo estekak

* SEDS katalogoa
* Informazio gehiago Astroseti.orgen
* Datuak: Q97017154
* Multimedia: Helix Nebula / Q97017154
# Helize (argipena)

Helize hitzak adiera zenbait ditu:
* helizea, elementu mekanikoa;
* helizea, espazioan luzatzen den kurba mota bat;
* anatomian, helizea, belarriaren atala;
* Helize, Jupiterren satelitea;
* biokimikan, helizea, molekula batzuen eraketa-mota.
# Iharnotz

Iharnotz Noain Elortzibarko kontzejua da. 2007ko urtarrilaren 1eko erroldan, 14 biztanle zituen.

## Kokapena

Elortzibarko hego-ekialdeko muturrean kokatua, herri mugakideak honakoak dira: Elortz iparraldean, Elo ekialdean, Alaitz hegoaldean eta Otao mendebaldean.
Herri nekazaria izan arren bada zerrategi txiki bat Iharnotzen.

## Historia

Erdi Aroko jaurerria, 1109 eta 1110 urteen artean Fortun Sanz eta bere emazte Ermesinda Gartzeitzek Leireko monasterioari hainbat lur utzi zizkioten Iharnotzen. Ondoren Jerusalemgo San Joango Ospitaleko zaldunen ordenak hartu zuen herriaren jabetza.
1835 eta 1845 aldaketa administratiboen aurretik Iharnotz Elortzibarko diputatuak eta herritarren artean aukeratutako erregidoreak gobernatzen zuten. XIX. mendearen erdian herriko elizako abadea ere herritarren artean aukeratzen jarraitzen zuten.

## Demografia eta biztanleria

Iharnozko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 19 | 21 | 21 | 21 | 21 | 20 | 20 | 14 |

## Ondarea

* Ama Birjinaren eliza: Erdi Aroko jatorria duen nabe laukizuzen bakarreko tenplua da. Aurrealde laukoa, gurutzeriazko gangez estalia dago. Eliza barruan gurutzatuaren XVII. mendeko egurrezko irudia dago. Horrez gain, ezaugarri erromanikoak dituen Ama Birjina eta haurraren XII. mendeko beste irudi bat dago.
* Iharnotzeko dorretxea: Erdi Aroan eraiki zen, zehazki XIV. mendean. Oinarri karratua dauka.

## Ekonomia

1972ko partzelen batzea burutu zenetik herrian 291 hektarea laborantza lur amankomun daude, gehienak larre moduan erabilitakoak. Horrez gain 79 hektarea baso daude, Elortzibarko baso eremurik handiena duen kontzejua da.

## Jaiak eta ospakizunak

Herriko jaiak irailaren 8aren inguruan ospatzen dira, Ama Birjinaren omenez.

## Erreferentziak

* ↑ Euskaltzaindia: «Noain Elortzibar», Euskal Onomastikaren Datutegia.
* ↑ Ofizialki Yárnoz.

## Ikus, gainera

* Noain Elortzibar

## Kanpo estekak

* Kontzejuaren urrutiko ikuspegia NA-234 errepidetik, Google Street View-n.
* Datuak: Q9097340
* Multimedia: Yárnoz / Q9097340
# Iharteko monasterioa

Iharteko Andre Maria monasterioa Nafarroa Garaiko monasterio erromanikoa da, Itza udalerriko Lete kontzejuan dagoena, Iruñetik 20 kilometro mendebaldera. 2002an Nafarroako kultura ondasun izendatua izan zen; egun jabetza pribatukoa da.

## Historia

1024ean, Antso III.a Nagusiak eta haren emazte Muniak Albeldako abade Leoariori eman zizkioten monasterioa eta Lete herria. 1045ean, Gartzia III.a Santxitzek Iratxeko monasterioari eman zizkion jabetza horiek, Deioko gazteluaren truke. 1837ko desamortizaziora arte egon zen Iratxeko monasterioaren mende. Mojak ziren Iharte bizitoki izan zutenak.

## Eraikina

Bi ataleko nabe bakarra dauka elizak. Absidea zirkuluerdi formakoa da, labe-gangaz estalia, eta erdi puntuko hiru leihoren bidez argiztatua. Lehenbiziko atala kanoi-gangaz estalirik dago, eta esfera zati formako kupula batez bigarrena; lanterna txiki batetik eta epistolaren aldeko leiho handitik sartzen zaio argia. XIV. mendeko pintura gotikoak daude gurutzaduran. Erdi puntuko bao bat duen kanpai-horma nabarmentzen da kanpoaldean.
2002-2006 bitartean, eliza zaharberritua izan zen. Monasterioko gainerako eraikinak, ordea, erabat hondaturik daude. Hurbileko harrobi baten lanek larriki kaltetu dute eraikin multzoa.

## Irispidea

Iruñetik abiatuz gero, Arazuri pasa eta Ororbian Irurtzunera doan bidea (NA-7010) hartu behar da. Handik bederatzi kilometrora, Ollarango sarrera baino lehen, Lete herrirako bidea hartu eta, herri multzoa bistaratzen denerako, ezkerrean Iharteko monasterioa ageri da.

## Erreferentziak

* ↑ Iharte. euskaltzaindia.eus (Noiz kontsultatua: 2019-05-16).
* ↑ Mutiloa Poza, José María. El priorato de Yarte (lart): origen, configuración y desamortización. dialnet.unirioja.es (Noiz kontsultatua: 2019-05-17).
* 1 2 Larrion, Patxi. Erromanikoa bere apalean. Argia astekaria, 2009ko uztailaren 12a, CC BY-SA 3.0, argia.eus (Noiz kontsultatua: 2019-05-16).
* 1 2 Monasterio de Yarte. listarojapatrimonio.org (Noiz kontsultatua: 2019-05-17).
* ↑ El consejero de Cultura y Turismo visita los monumentos románicos en restauración de Yarte, Itxasperri y Zamarce. navarra.es (Noiz kontsultatua: 2019-05-17).

## Ikus gainera

* Nafarroako kultura ondasunak
* Erromanikoa Euskal Herrian

## Kanpo estekak

* Datuak: Q20492016
* Multimedia: Monastery of Yarte / Q20492016
# Iharnotzeko dorretxea

Iharnotzeko dorretxea Nafarroako Noain Elortzibar udalerriko Iharnotz kontzejuan dagoen dorretxe bat da. Herrigunean bertan dago, elizaren alboan.
Oinplano laukizuzeneko eraikin honek defentsa eta zaintza funtzioak betetzen zituen. XIV-XV. mendeetan eraiki zen, bertan, Karlos III.a Nafarroakoaren ezkutuzaina zen Lope Iharnotzekoa bizi izan zen.

## Ikus gainera

* Nafarroako kultura ondasunak

## Kanpo estekak

* Datuak: Q20492043
# Ihartze Arteko horma irudia

Ihartze Arteko horma irudia Ihartze Arteko etxearen barruan kokatzen da eta Gaspar Montes Iturrioz artistak margotu du.
# Ihauteriak (antzezlana)

"Ihauteriak" Piarres Larzabal lapurtarrak 1966an idatzitako antzezlana da, hiru ekitaldi edo "gertaldi"tan banatutakoa.

## Ikus, gainera

* Ihauteriak

## Kanpo estekak

* "Ihauteriak" on-line
* Datuak: Q12259487
# Ihalar

    Ez nahasi Nafarroa Behereko Eiheralarre udalerriarekin, goi-nafarreraz Ihalar deitua.
Ihalar Sarako auzoa da, herriko erdigunetik ekialdera kokaturik dagoena.

## Ikus, gainera

* Sara

## Kanpo estekak

* Auzoa zeharkatzen duen kalearen ikuspegia, Google Street View-n.
* Datuak: Q12259488
* Multimedia: Ihalar / Q12259488
# Ihana Iriondo

Ihana Iriondo Reglero (Gasteiz, 1998) arabar musikari eta ekoizlea da.

## Ibilbidea

Txikitan hasi zen solfeo ikasten eta ondoren piano ikasketak egin zituen. 17-18 urterekin gitarra hartu eta abestiak sortzen eta konposatzen hasi zen. Ikus-entzunezko ikasketak egin zituen eta 2021ean UDDA abeslari gasteiztarraren lehen diskoa ekoitzi zuen, En las Nubes. Gaztea maketa lehiaketan entzulearen saria irabazi zuen diskoak.
Abesti ugari sortu ditu, adibidez "Super Heroi" eta "Nola izango da?" eta zuzeneko kontzertuak ere egin ditu baina ez du oraindik diskorik atera. 2022ko urtarrilean Naiz Irratiko "Beste bat" saioaren hainbat atal gidatu zituen.

## Erreferentziak

* 1 2 3 Gurrutxaga, Iker. (2022-01-22). ««Askotan emakumeak ahaztu egiten ditugu erreferentziak aipatzean eta musikaz hitz egitean»» irratia.naiz.eus (Noiz kontsultatua: 2023-08-20).
* ↑ «Silitiak irabazi du 30. Gaztea Maketa Lehiaketa» EITB 2021-11-26 (Noiz kontsultatua: 2023-08-20).
* ↑ «Ihana: Super Heroi» EITB 2023-06-21 (Noiz kontsultatua: 2023-08-20).
* ↑ Ihana Iriondo Nola izango da?. (Noiz kontsultatua: 2023-08-20).
* ↑ (Gaztelaniaz) «Egin Leku! - Ihana» Oihaneder Euskararen Etxea (Noiz kontsultatua: 2023-08-20).
* ↑ «Ihana - Gasteiz - 2022-12-14» Alea.eus (Noiz kontsultatua: 2023-08-20).

## Kanpo estekak

* Datuak: Q121671329
# Ihara Saikaku

Ihara Saikaku (japonieraz: 井原 西鶴, Osaka, 1642 - ib., 1693ko irailaren 9a) , Hirayama Tōgo (japonieraz: 平山藤五) jaioa, japoniar idazlea izan zen. Haikuak egiten hasi zen eta trebetasun handia lortu zuen genero horretan. 1682an eleberri bat idatzi zuen: Gizon limuri baten bizitza. Eleberri horren arrakastak markatu zuen Ukiyo-Zoshi (ohiturazko eleberri errealista) delako generoaren hasiera. Ihara Saikukuren beste obra batzuk dira: Emakume limuri baten bizitza (1686); Bost emakume limuri (1686); Pederasten ispilu handia (1687); Japongo biltegi handia (1688), aberats berriei buruzko 30 kontakizun. Osakako merkatarien giroan hezia izan zen, eta behatzaile bikaina ageri da haren lanetan. Bere pertsonaiak gizarte burgesetik ateratzen ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q352561
* Multimedia: Ihara Saikaku / Q352561
# Ihartze Artea etxea

Ihartze Artea Sara udalerrian dagoen XVII. mendeko baserria da. XVIII. mendean handitze lanak egin ziren. 2003ko abuztuaren 21ean monumentu historiko izendatu zuten.
Iparralderantz duen gela handiak artilea lehortzeko eta merkantziak gordetzeko balio zuen. Dekorazioari dagokionez, Aurelio Artetaren zenbait oihal dauden bertan, izatez, Gerra zibilean Arteta Biarritzera ihes egin baitzuen 1937 eta 1939 bitarte. Margolan multzo hau arte garaikidearen ekarpen nabarmentzat hartzen da.

## Erreferentziak

* ↑ Mérimée, Frantziako Kultura Ministerioa. Ihartze Artea. .
* ↑ (Frantsesez) http://www.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA64000049. (Noiz kontsultatua: 2017-09-25).

## Ikus, gainera

* Lapurdiko monumentu historikoen zerrenda

## Kanpo estekak

* Datuak: Q22997641
* Multimedia: Ihartze Artea etxea / Q22997641
# Ihatea

Ihatea edo Ozagaña Zuberoako mendia da, 1284 metro ditu, Arbailako mendilerroan kokatuta dagoena eta tontorrik altuena dena.

## Erreferentziak

* ↑ Gailurraren izena: Ihatea (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Ihatea (Mendikat)

## Ikus, gainera

* Euskal Herriko mendiak
* Zuberoako mendien zerrenda

## Kanpo estekak

* luberri.net webgunean
* Datuak: Q66619081
# Ibirarema

Ibirarema Brasilgo udalerri bat da, São Pauloko estatuan kokatua. 7.841 biztanle ditu 228,23 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760903
* Multimedia: Ibirarema / Q1760903
# Ibiriku (Eguesibar)

    Artikulu hau Eguesibarko kontzejuari buruzkoa da; Deierriko herria gaitzat duena beste hau da: «Ibiriku (Deierri)»
Ibiriku edo (beste Ibiriku herritik bereizi behar denean) Ibiriku Eguesibar Eguesibarko kontzejuetako bat da. 2007ko urtarrilaren 1eko erroldan, 63 biztanle zituen.

## Demografia eta biztanleria

Ibirikuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 58 | 60 | 61 | 71 | 79 | 81 | 78 | 73 |

## Azpiegitura eta garraioak

Conda autobus konpainiaren Otsagabia eta Iruñea bitarteko lineak geltokia dauka herrian. Lineak honako ibilbidea egiten du:
* Otsagabia - Ezkaroze - Orontze - Espartza Zaraitzu - Sartze - Gorza - Galoze - Nabaskoze - Irunberri - Artieda - Artaxo - Agoitz - Urrotz - Lizoain - Erantsus - Ibiriku - Egues - Uharte - Atarrabia - Burlata eta Iruñea
Konpainia berdinaren beste linee batek Irunberri eta Iruñea batzen ditu, Irunberritik aurrera aurreko lineak duen ibilbide berarekin.
Orbaizeta eta Iruñea batzen dituen lineak ere Agoitz zeharkatzen du, eta honako ibilbidea egiten du:
* Orbaizeta - Orbara - Aribe - Garralda - Orotz-Betelu - Artzibar - Agoitz - Urrotz - Lizoain - Eguesibar - Uharte - Atarrabia - Burlata eta Iruñea

## Erreferentziak

* ↑ Euskaltzaindia: «Ibiriku», Euskal Onomastikaren Datutegia.

## Ikus, gainera

* Eguesibar
* Urriko Burdin Aroko herri harresitua

## Kanpo estekak

* Herriaren urrutiko ikuspegia Google Street View-n.
* Datuak: Q2835510
* Multimedia: Ibiricu / Q2835510
# Ibiriku (argipena)

Ibiriku toponimoak adiera hauek ditu:
* Ibiriku: Eguesibarko (Nafarroa Garaia) kontzejua.
* Ibiriku: Deierriko (Nafarroa Garaia) kontzejua.
# Ibirataia

Ibirataia Brasilgo udalerri bat da, Bahiako estatuan kokatua. 18.792 biztanle ditu 318,129 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1772538
* Multimedia: Ibirataia / Q1772538
# Ibiraçu

Ibiraçu Brasilgo udalerri bat da, Espírito Santo estatuan kokatua. 11.178 biztanle ditu 201,248 km²ko eremuan.

## Ikus, gainera

* Espírito Santo

## Kanpo estekak

* Datuak: Q1807804
* Multimedia: Ibiraçu / Q1807804
# Ibirapuitã

Ibirapuitã Brasilgo udalerri bat da, Rio Grande do Sul estatuan kokatua. 3.723 biztanle ditu 307,352 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1774765
* Multimedia: Ibirapuitã / Q1774765
# Ibirapuã

Ibirapuã Brasilgo udalerri bat da, Bahiako estatuan kokatua. 8.896 biztanle ditu 771,109 km²ko eremuan.

## Ikus, gainera

* Bahiako estatua

## Kanpo estekak

* Datuak: Q985979
* Multimedia: Ibirapuã / Q985979
# Ibiriku (Deierri)

    Artikulu hau Deierriko kontzejuari buruzkoa da; Eguesibarko herria gaitzat duena beste hau da: «Ibiriku (Eguesibar)»
Ibiriku edo (beste Ibiriku herritik bereizi behar denean) Ibiriku Deierri Deierriko kontzejua da. 2007ko urtarrilaren 1eko erroldaren arabera, herriak 56 biztanle ditu.
1857ko errolda arte bere udalerria izan zuen baina harrezkero beste hainbat herrirekin batera Lizarrerriko eskualde honen batasun naturalaren isla den Deierri udalerriaren barruan dago.

## Demografia eta biztanleria

Ibirikuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 61 | 59 | 61 | 60 | 59 | 59 | 56 | 56 |

## Erreferentziak

* ↑ Euskaltzaindia: «Ibiriku», Euskal Onomastikaren Datutegia. - Ofizialki Ibiricu de Yerri <> Ibiriku Deierri

## Kanpo estekak

* Datuak: Q11682801
* Multimedia: Ibiricu de Yerri / Q11682801
# Hydriris

Hydriris Crambidae familiako tximeleta genero bat da. Bere espezie tipoa Hydriris chalybitis da.

## Espezieak

| Espeziea | Egoera |
| Hydriris angustalis | daturik gabe |
| Hydriris aonisalis | daturik gabe |
| Hydriris bornealis | daturik gabe |
| Hydriris chalybitis | daturik gabe |
| Hydriris elutalis | daturik gabe |
| Hydriris gaudialis | daturik gabe |
| Hydriris ornatalis | daturik gabe |
| Hydriris scotialis | daturik gabe |

## Kanpo estekak

* Datuak: Q5232406
* Multimedia: Hydriris / Q5232406
# Hydridae

Hydridae edo hidridoak knidarioen adarreko animalia-familia bat da, hidrozooen taldekoa. Beste knidarioak bezala, nahiko animalia sinpleak dira, ur-inguruneari dagozkionak; han daude, besteak beste, koralak, itsas anemonak eta marmokak).
Beraien artean, Hydra generoloak dira espezie ezagunenak.

## Kanpo estekak

* Datuak: Q1168821
* Multimedia: Hydridae / Q1168821
* Espezieak: Hydridae
# Hydro (Oklahoma)

Hydro Oklahomako herri bat da. Blaine konderrian kokatua dago. 2010ean 969 biztanle zituen, 1,74 kilometro koadrotan banatuta.

## Ikus, gainera

* Blaine konderria

## Kanpo estekak

* Datuak: Q2974873
# Ibon Iparragirre

Ibon Iparragirre Burgoa (Ondarroa, 1973ko abenduaren 26a) bizkaitar aktibista da. 2010eko urtarrilaren 28an atxilotu zuten ETArekin harremana zuelakoan eta 299 urteko kartzela zigorra izan zuen. HIESa du mailarik gogorrenean, C-3 estadioan, eta bere osasun egoera larria da oso.

## Aita Menni Ospitalean preso

2017an, hainbat hilabeetako protesta eta gero, Espainiako Gobernuak presoa Euskal Herrira hurbiltzeko baimena eman zuen. Iparra Galdu Baik plataformak esan zuenez, Espainiako administrazioak "ez du bere hitza bete" eta Iparragirre auto arrunt batean lekualdatu zuten. Bere osasun egoera "muturrekoa" dela aintzat hartuta, anbulantzia batean egitea eskatu zuten. Ez zen horrela izan, ordea. Eguerdirako ordu erdi falta zenean iritsi zen Aita Mennira, Lea-Artibai eta Mutrikuko Hitzak aurreratu zuenez. Han preso zegoen, Jose Luis de Castro Espainiako Auzitegi Nazionaleko epaileak ukatu egin baitzion presoari baldintzapeko askatasuna. Gainera, "itxita" eduki behar zutela azpimarratu zuen.
Ibon Iparragirrek HIESa du, eta hainbat aldiz eskatu dute aske uzteko bere osasun egoera larria aintzat hartuta. Hamar urte daramatza preso, 2010eko urtarrilean Ertzaintzak Gizaburuagan atxilotu zuenetik. Presoak hirugarren gradua eskatu zuen baina epaileak bigarrenean mantendu du.
Asteazken arratsaldean atera zuten Iparragirre Alcala-Meco presondegitik (Madril, Espainia). Beraz, ia 48 ordu iraun zuen haren lekualdatzeak, eta senideek ez zuten jakin non izan zuten. Etxerat elkarteak aurreratu zuen 16:00ak inguruan espero zutela Iparragirre Arrasatera (Gipuzkoa) iristea, baina azkenean aurreikusitakoa baino lehenago eraman zuten.
Presoaren lekualdatzea zela eta, "berriz ere ankerkeriaz jokatzen aritzea" leporatu zion Etxeratek Espainiako Espetxe Zuzendaritzari.

## Besarkada Etxean preso

Beranduago Gasteizeko Besarkada Etxeara eraman zuten. Bertan IHESAgatik egoera larrian dauden pertsonak daude eta polizia espainiarrek kontrolpean dute pultsera telematiko baten bitartez.

## Erreferentziak

* ↑ (Gaztelaniaz) «Los miembros de ETA Ibon Iparragirre y Asier Badiola, condenados a 299 años de cárcel por el coche bomba de Ondarroa» Diario Vasco 2013-5-29.
* ↑ «Ibon Iparragirre Arrasateko erietxe batean preso sartzeko agindu dute» Berria 2017-12-23.
* ↑ https://www.berria.eus/albisteak/148358/ibon-iparragirre-arrasateko-aita-menni-erietxean-da.htm
* ↑ https://www.noticiasdegipuzkoa.eus/actualidad/politica/2020/05/31/preso-eta-kepa-arronategi-seguira/1033728.html
* Datuak: Q42309424
* Multimedia: Ibon Iparraguirre Burgoa / Q42309424
# Ibon Fernandez Iradi

Ibon Fernandez Iradi (Lasarte-Oria, 1971ko abenduaren 8a) gipuzkoar ekintzailea da. 2002 eta 2003an atxilotu zuten ETAren kidea izategatik.
Esklerosi anizkoitza diagnostikatu zioten 2011n, Frantziatik Espainiara aldi baterako estraditatu zutenean. Orduz geroztik, hainbat aldiz eskatu du aske uzteko, bere gaixotasunari aurre egiteko baldintzarik ez dagoelako kartzela barruan.

## Erreferentziak

* ↑ «Francia entrega a Susper» El País 2010-6-23.
* ↑ «Erabakia politikoa da; zigorra eteteko baldintza guztiak betetzen ditut» Berria 2016-12-31.
* Datuak: Q5907976
# Ibon Gaztañazpi

Ibon Gaztañazpi Zaldua (Orio, Gipuzkoa, 1977ko maiatzaren 19a) euskal kazetari eta telebista aurkezle bat da, bai eta Orio Arraun Elkarteko arraunlari ohia ere.
18 urterekin eta denbora laburrez Nekazal ingeniaritza ikasten hasi zen. Obran ere jardun zuen lanean; eta, gero, Zuzenbidea ikasten hasi zen. AEKn bi urte egin zituen, ondoren komunikazioa ikasi nahi zuela otu zitzaion.
ETB 1ean kirol emanaldietan esatari bezala hasi zen, batit bat traineru estropaden emanaldietan. Gero ETB 1eko hainbat saio ere aurkezte zituen. Esaterako Herri People, Auzolan, Zuek hor! edota Itsasontzi baten.
Gaur egun kirol emankizunak aurkezten segitzen du eta baita Gailurra Xtreme saioa ere.

## Erreferentziak

* ↑ Ibon Gaztañazpi. Urolako Hitza

## Kanpo estekak

* Ibon Gaztañazpiri elkarrizketa. Urolakosta.hitza.eus
* Datuak: Q55752856
# Ibon Idigoras

Ibon Idigoras Mendoza (Zarautz, 1979ko azaroaren 8a -) snowboard kirolaria da. Boardercross kategorian parte hartzen du eta behin egon da neguko Olinpiar Jokoetan.

## Olinpiar Jokoak

Ibon Idigorasek behin hartu du parte Olinpiar Jokoetan:

## Munduko Txapelketa

Ibon Idigorasek behin hartu du parte Snowboard Munduko Txapelketan:

## Erreferentziak

* ↑ Fitxa

## Kanpo estekak

* (Gaztelaniaz) Fitxa - www.coe.es
* Ibon Idigoras
* Datuak: Q12259388
# Ibon Cabo

Ibon Cabo Itoiz (Santutxu, Bilbo, 1976) bizkaitar kirol-direktibo, kirol-kudeatzaile eta politikaria da.
Euskadiko Federazioko areto futboleko batzordearen presidentea 2019tik.

## Bizitza

Kirol-enpresetako zuzendaritzan eta administrazioan diplomaduna da eta aretoko futboleko Estatuko teknikaria. Emakumezkoen Euskadi absolutuko hautatzaile ohia.
Politikari moduan, Eusko Alkartasunean ibili da gaztetik. Gaur egun EH Bildu koaliziko kide da, Eusko Legebiltzarrerako hauteskunde zerrendetan askotan joan da.

## Bizitza pertsonala

Leire Pinedo politikariarekin ezkonduta dago.

## Erreferentziak

* ↑ Eus, Ehkirola. Ibon Cabo: “Lehen urratsa Euskal Herri osoko jokalariekin partida on bat antolatzea da” | EHK. (Noiz kontsultatua: 2021-06-24).
* ↑ (Gaztelaniaz) «Ibon Cabo Itoiz. Naiz. Iritzia.» www.naiz.eus (Noiz kontsultatua: 2021-06-19).
* ↑ «Eusko Alkartasuna - Unai Ziarreta. Elecciones vascas 2009 | El Correo Digital» elecciones2009.elcorreo.com (Noiz kontsultatua: 2021-06-19).
* ↑ Ibon Cabo. (Noiz kontsultatua: 2021-06-19).
* ↑ «Noticias - Bizkaiko Futbol Federakundea - Federación Vizcaína de Fútbol» fvf-bff.org (Noiz kontsultatua: 2021-06-19).
* ↑ www.eff-fvf.eus (Noiz kontsultatua: 2021-06-19).
* ↑ «Noticias de Ibon Cabo Itoiz - Deia» www.deia.eus (Noiz kontsultatua: 2021-06-19).
* ↑ (Gaztelaniaz) «Candidaturas por Bizkaia para las elecciones del 12J» EITB Radio Televisión Pública Vasca 2020-06-11 (Noiz kontsultatua: 2021-06-19).
* ↑ EA coloca el anteúltimo al barakaldés Tontxu Campos. (Noiz kontsultatua: 2021-06-19).
* ↑ «Albisteak | EHB» ehbildu.eus (Noiz kontsultatua: 2021-06-19).

## Kanpo estekak

* Datuak: Q97358214
# Ibon Cormenzana

Ibon Isidro Fernández de Cormenzana Baltza (Portugalete, 1972ko maiatzaren 15a) bizkaitar zinema gidoilari, ekoizle eta zuzendaria da.
1998an Bilbon Infinity Films ekoiztetxea sortu zuen, hurrengo urtean Jaizkibel film luzea grabatu zuena. 2001ean, Ángel Durándezekin batera, Arcadia Motion Pictures sortu zuen. Enpresak Blackthorn edo Blancanieves bezalako filmak ekoiztu ditu. Baita Los Totenwackers bere filma ere.
2016an El hombre que comenzó a correr dokumentala ekoiztu zuen, Josep Serrak zuzenduta.

## Erreferentziak

* ↑ (Gaztelaniaz) Arcadia Motion Pictures. Ibon Cormenzana. .
* ↑ «Ezinezkoa zirudiena betetzen ari da» Berria 2016-03-30 CC BY-SA 4.0 lizentziapean.
* Datuak: Q55687206